《鲁公堂》
宋代·韩元吉

鲁公之节非一死，其谁碑之子曾子。
鲁公之德人未知，其谁堂这张紫微。
继公作郡五百载，登堂思公宛如在。
江南遗墨处处传，鲁公去作麻姑仙。
一杯相与借风月，但见云碧开池莲。
紫微声名今第一，归上鸾台应不日。
笑谈千里无兵戎，临川草木生春风。
他年道傍儿女说，不思鲁公思张公。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。